ዓለም ለኻዊ ምንቅስቓስ መንእሰያት ኤርትራ (EYGM) ኣብ ውሽጢ ሃገር ዝገበሮ ዘሎ ናይ ምልዕዓል ተበግሶታት ንካድራት ህግደፍ ሸቕልቀል ኣትዩዎም ከምዘሎ ምንጭታት ሓቢሮም።
ዓለም ለኻዊ ምንቅስቓስ መንእሰያት ኤርትራ (EYGM) ኣብ ውሽጢ ሃገር ተሳታፍነት መንእሰያት ብምብርባር ብዝገበሮ ዘሎ ናይ ምልዕዓል ተበግሶታት ዝተሻቀለ ስርዓት ህግደፍ፡ ብመንገዲ ሃመማተኤ፡ ናብ መንእሰያት ዘተኮረ ጽዑቕ ናይ ምክልኻል ፖለቲካዊ ጎስጓሳት ከካይድ ከምዝቐነየ ምንጭታት ሓቢሮም። እቲ ንምንቅስቓስ
ዓለም ለኻዊ ምንቅስቓስ መንእሰያት ኤርትራ (EYGM) ኣብ ውሽጢ ሃገር ተሳታፍነት መንእሰያት ብምብርባር ብዝገበሮ ዘሎ ናይ ምልዕዓል ተበግሶታት ዝተሻቀለ ስርዓት ህግደፍ፡ ብመንገዲ ሃመማተኤ፡ ናብ መንእሰያት ዘተኮረ ጽዑቕ ናይ ምክልኻል ፖለቲካዊ ጎስጓሳት ከካይድ ከምዝቐነየ ምንጭታት ሓቢሮም።
እቲ ንምንቅስቓስ መንእሰያት ንምብርዓን ዝሓለነ ጎስጓስ፡ ድሮ ኣብ ኣብያተ ትምህርታት ክካየድ ከሎ፡ ሃሱሳት ብምውፋር ናይ መዛኑ ጽልዋ (Peer Influence) ኣሕዲርካ ነቲ ጉዳይ ንምዝሕሓሉ ጻዕርታት የካይዱ ከምዘለዉ 'ውን እቶም ምንጭታት ኣረዲኦም።
ብዘይካ'ዚ፡ ነቲ ቅድሚ ሕጂ 'ውን ከምዝፈተኑዎ ንመንእሰያት ናብ ናቕፋ ንትምህርቲ ካድር ብምልኣኽ ብጽዑቕ ከስተምህሩዎም፡ ነቶም ኣብኡ ዘፍረዩዎም 'ካድራት' ቀዋሚ ደሞዝ ብምግባር ኣብ ፖለቲካዊ ስራሕ ከዋፍሩዎም መዲቦም ከምዘለዉ ድማ ተፈሊጡ።
ይኹን እምበር ነዚ ዝኣረገ ሜላ ስርዓት ህግደፍ መንእሰያት ኣብ ውሽጥን ኣብ ደገን ነቒሖምሉ ስለዘለዉ እቲ ስርዓት ፋይዳ ከምዘይረኽበሉ እቶም ምንጭታት ኣሚቶም።